kardosdrur/scandi-wiki huggingface dataset:
Laminat

Laminat, også kaldet højtrykslaminat, er et materiale lavet af mange lag papir (ca. 60-70 %) og harpiks (ca. 30-40 %), som varmebehandles. Under den høje varme presses delene hårdt sammen til en fast plade. Jo flere lag, jo tykkere plade.

Laminat kan laves i stort set alle tænkelige farver eller med overflader, som ligner f.eks. træ eller har specielle mønstre.

Det er et meget modstandsdygtigt materiale, som tåler at blive brugt, og som er rengøringsvenligt. Netop derfor er det et populært materiale til f.eks. bordplader.

Referencer 

Kompositmaterialer
Københavns Mediegymnasium

Københavns Mediegymnasium er et htx-gymnasium, der er en del af NEXT - Uddannelse København. Gymnasiet er beliggende på Frederiksberg C, og er et helt nyt gymnasium, der blev grundlagt i 2016.

Københavns Mediegymnasiums studieretninger er fordelt på tre forskellige studieområder, der alle har fokus på et aspekt inden for medieverdenen: Life, Game Design og Medier. Gymnasiet udbyder følgende studieretninger: Game Design komm, Game Design Mat, Film & TV, Digitale Medier, Sport og E-sport.

Historie 
NEXT Uddannelse København blev etableret i 2016 efter en fusion mellem Københavns Tekniske Skole og CPH West.

Målsætningen med fusionen var at tilbyde hele paletten af ungdomsuddannelser, og på den måde give unge i Storkøbenhavn mulighed for at få en attraktiv uddannelse, tæt på hvor de bor og tilpasset den enkelte.

Eksterne henvisninger 
 Hjemmeside for Københavns Mediegymnasium

Mediegymnasium
Peder Kjær

Peder Kjær-Andersen (født 23. februar 1935) er en tidligere dansk fodboldspillere, som spillede for AGFs guldalderhold i 1950erne.

Peder Kjær debuterede som blot 17-årig for AGF i 1952, og året efter på det danske U/21-landshold. I 1957 fik debut på A-landsholdet i en venskabskamp mod Island. Det blev til i alt tre A-landskampe.

Peder Kjær var med til at vinde DM-guld med AGF hele fire gange: I 1955, 1956, 1957 og 1960. Og han var også med til at vinde pokalfinalen med AGF tre gange, I 1957, 1960 og 1961. I 1957 scorede han på sidste spilledag det afgørende sejrsmål i et opgør mod Frem, der sikrede guldmedaljerne.

Referencer

Eksterne henvisninger 
 

Personer fra Aarhus
Fodboldspillere fra Danmark
Fodboldlandsholdsspillere fra Danmark
Fodboldspillere fra AGF
Majavatn Station

Majavatn Station (Majavatn stasjon) er en jernbanestation på Nordlandsbanen, der ligger ved bygden Majavatn i Grane kommune i Norge. Stationen består af krydsningsspor med en øperron, et sidespor og en stationsbygning i gulmalet træ med ventesal og toilet. I den nordlige ende af stationen er der en ensporet remise med tilhørende drejeskive. Fra selve stationen er der udsigt til søen Majavatnet.

Stationen åbnede 5. juli 1940, da banen blev forlænget fra Grong til Mosjøen. Den blev gjort fjernstyret og ubemandet 9. juni 2011.

Stationsbygningen blev opført i 1939 efter tegninger af Bjarne Friis Baastad. Den toetages bygning er opført i træ i laftekonstruktion og rummede oprindeligt ventesal, restaurant, ekspedition og telegraf i stueetagen samt en tjenestebolig på første sal. Desuden er der en tilbygning i bindingsværk, der fungerede som pakhus. Baastad stod desuden for remisen, der blev opført samme år. I 1951 opførtes en toetages overnatningsbygning i træ i laftekonstruktion, der også blev tegnet af Baastad.

Litteratur

Eksterne henvisninger 

Stationer på Nordlandsbanen
Jernbanestationer i Nordland
Etableret i 1940
Gary Player

Gary Player (født 1. november 1935) er en sydafrikansk professionel golfspiller. I løbet af sin karriere har han akkumulerede ni store mesterskaber, seks Champions Tour store mesterskabssejre, samt tre Senior British Open Championships på European Senior Tour. I en alder af 29, vandt han i 1965 US Open og blev den eneste ikke-Amerikaner til at vinde alle fire majors. Player blev den kun tredje spiller i historien til at gøre dette, efter Ben Hogan og Gene Sarazen, og kun Jack Nicklaus og Tiger Woods har udført den bedrift siden. Player har vundet 165 turneringer på seks kontinenter over seks årtier, og blev optaget i World Golf Hall of Fame i 1974.

Henvisninger 

Golfspillere fra Sydafrika
Trofors Station

Trofors Station (Trofors stasjon) er en jernbanestation på Nordlandsbanen, der ligger i Grane kommune i Norge. Stationen består af krydsningsspor med en øperron og en stationsbygning i træ med ventesal og toilet. Desuden er der en tidligere remise. Der er bus til Brønnøysund og Hattfjelldal.

Stationen åbnede 5. juli 1940, da banen blev forlænget fra Grong til Mosjøen. Den blev gjort fjernstyret og ubemandet 9. juni 2011.

Stationsbygningen blev opført i 1939 efter tegninger af Gudmund Hoel fra NSB Arkitektkontor. Den toetages bygning er opført i træ i laftekonstruktion og rummede oprindeligt ventesal, café, ekspedition og telegraf i stueetagen samt en tjenestebolig på første sal. Desuden er der en tilbygning, der fungerede som pakhus. 

Remisen er opført i 1938 som en muret bygning efter tegninger af Gudmund Hoel og Bjarne Friis Baastad. Oprindeligt var den indrettet med to spor og med en mindre tilbygning, der fungerede som opholdsrum. I 1951 blev remisen udvidet med en plads til en roterende sneplov, og tilbygningen blev forhøjet med en etage. Bygningen er i dag overgået til andet formål, og sporforbindelsen er fjernet.

Litteratur

Eksterne henvisninger 

Stationer på Nordlandsbanen
Jernbanestationer i Nordland
Etableret i 1940
Mosjøen Station

Mosjøen Station (Mosjøen stasjon) er en jernbanestation på Nordlandsbanen, der ligger i byen Mosjøen i Vefsn kommune i Norge. Stationen består af flere spor, to perroner og en stationsbygning med ventesal, toiletter og bagagebokse. Desuden er der en parkeringsplads og busforbindelse til Sandnessjøen. Stationen betjenes af fjerntogene mellem Trondheim og Bodø og er desuden endestation for regionaltog fra Bodø.

Stationen åbnede 5. juli 1940, da banen blev forlænget dertil fra Grong. Den fungerede som endestation, indtil det næste stykke videre til Elsfjord åbnede 15. marts 1941. Godsterminalen på stationen blev taget ud af drift 15. april 2006 men genåbnet i 2015 med et godsspor og to læssespor. Havnesporet er derimod fortsat ude af drift.

Stationsbygningen blev opført i 1935 efter tegninger af Gudmund Hoel. Den toetages murede bygning rummede oprindeligt restaurant, billetkontor og il- og rejsegodsekspedition i stueetagen og tjenestebolig på første sal. Pakhuset på den modsatte side af sporene blev opført i 1937 efter tegninger af Gudmund Hoel og Bjarne Friis Baastad men er senere blevet udvidet. Hoel og Baastad stod desuden for den sekssporede remise i den nordlige ende af stationen, der blev opført i 1935. Remisen eksisterer stadig sammen med den tilhørende drejeskive.

Litteratur

Eksterne henvisninger

Noter 

Stationer på Nordlandsbanen
Jernbanestationer i Nordland
Etableret i 1940
Volterra

Volterra er en by i Toscana, Italien. Byen har  indbyggere. Den har bymur og ligger på toppen af en bjergtop. Byens historie går tilbage til 600-tallet f.v.t., og den har mange velbevarede bygninger fra etruskerne, romerne og middelalderen.

Historie 
Volterra, af oldtidens etruskere omtalt som Velathri eller Vlathri og af romerne kendt som Volaterrae, er en by og comune. Under villanovankulturen i bronzealderen var der bosættelser på stedet, og det var et vigtig sted for etruskerne (Velàthre, Velathri eller Felathri på etruskisk, Volaterrae på latin), og en af de "tolv byer" i den eutriskiske liga.

Referencer 

Byer i Toscana
Pisa (provins)
Nyager Skole

Nyager Skole er en af seks folkeskoler i Rødovre Kommune.

Bygningen er bygget af den danske arkitekt Arne Jacobsen i 1959-64. Skolens udseende var resultat af en arkitektkonkurrence. Skolen var fra starten normeret til at rumme 1000-1100 elever og var altså en meget stor skole. Projektets bærende ide var på trods heraf at skabe et intimt og overskueligt opholdssted.

Senere er der blevet bygget til med bl.a. en indskolingsafdeling, der færdiggjordes i 2013. I 2014 blev skolegården renoveret, så den ifølge det ansvarlige arkitektfirma "levede op til bygningens ikoniske kvalitet".

Kilder

Eksterne henvisninger 
 Nyager Skoles hjemmeside 

Folkeskoler
Bygninger, konstruktioner og anlæg i Rødovre Kommune
Arne Jacobsen
Mathias Haarup

Mathias Haarup (født 10. februar 1996) er en dansk fodboldspiller, der spiller for den danske klub Vendsyssel FF

Klubkarriere 
Haarup startede sin karriere i Havndal-Udbyneder IF i en alder af fire år. Familien var kort før flyttet dertil, og faren var træner for Haarup i denne periode. Da karrieren blev mere seriøs, skiftede han som 12-årig til Hobro IK. To år senere, som 14-årig, skiftede han til Randers FC, hvor han spillede U/15 Elite.

Randers FC/Randers Freja 
Da han var blevet for gammel til at spille U/19 Liga-fodbold for Randers FC efter 2014-15-sæsonen, fortsatte han med at spille kampe for Randers Freja i Danmarksserien. Han trænede dog med førsteholdet en til to gange om ugen samt til tider spillede for reserveholdet i Reserveligaen. Han blev ikke vurderet klar til Superligafodbold og ønskede samtidig at prøve sig af på højere niveau.

I januar 2016 var han derfor til prøvetræning i Skive IK samtidigt med Jeppe Mogensen, hvilket dog ikke udmøntede sig i en kontrakt.

Brabrand IF 
I januar 2017 skiftede Haarup fra Randers Frejas Danmarksseriehold til Brabrand IF. Han var med til at sikre oprykning til 1. division 2017-18 efter 2. division 2016-17.

Hobro IK 
Den 21. juni 2017 blev det offentliggjort, at Haarup skiftede Brabrand IF ud med Superligafodbold i Hobro IK. Her skrev han under på en etårig aftale og blev Hobro IK tredje tilgang henover sommertransfervinduet.

Han fik sin officielle debut i Superligaen den 14. august 2017 i 5. spillerunde, da han blev skiftet ind i det 89. minut i stedet for Danny Olsen i en 1-1-kamp mod AaB. Efter at have spillet seks kampe (tre kampe som starter) i efteråret og enkelt i foråret (2-1-nederlag til Brøndby IF den 18. marts 2018) forlængede han den 1. april 2018 sin kontrakt med Hobro IK med to år frem til sommeren 2020.

Hæder

Klub 
 Brabrand IF:
 2. plads i oprykningsspillet i 2. division 2016-17

Referencer

Eksterne henvisninger 
 

Fodboldspillere fra Danmark
Fodboldspillere fra Randers FC
Fodboldspillere fra Brabrand IF
Fodboldspillere fra Hobro IK
Ann Richards

Ann Richards (født 1. september 1933, død 13. september 2006) var en amerikansk politiker fra Demokraterne. Hun var den 45. guvernør for staten Texas i perioden fra 1991 til 1995, hvor hun blev afløst af George W. Bush.

Guvernører i Texas
Tokyo MX

er en tv-station i Tokyo, der markedsføres som Tokyo MX. Det er den eneste tv-station, der udelukkende dækker den japanske hovedstad. Den konkurrerer med Nippon Television, TV Asahi, NHK, Tokyo Broadcasting System, TV Tokyo og Fuji Television, der alle er de ledende tv-stationer i nationale netværk. Tokyo MX blev grundlagt 30. april 1993 og begyndte at sende 1. november 1995. Ejerne tæller blandt andre bystyret, Tokyo FM Broadcasting og flere andre.

Tv-stationen blev grundlagt af en gruppe ledet af en tidligere ansat i Daiichi Kogyo Bank (nu Mizuho Bank),Tetsuo Fujimori, med henblik på at skabe en femte kommerciel tv-station i Tokyo. Tv-stationen fik sin licens 13. oktober 1995 og begyndte prøvetransmissioner to dage efter under navnet MX-TV. MX-TV gik i luften med 1. november 1995 kl. 4.00 japansk tid med et 14 timers introduktionsprogram ved navn . De regulære udsendelser begyndte kl. 18.00 samme dag.

Fra 12. december 2000 blev tv-stationen markedsført som  og fra juli 2006 som Tokyo MX. Et digitalt signal blev taget i brug 1. december 2003. De analoge udsendelser blev indstillet 24. juli 2011. Tokyo Skytree blev benyttet som sendetårn fra 27. august 2012, mens brugen af det ældre Tokyo Tower ophørte 12. maj 2013. En anden kanal, Tokyo MX2, gik i luften i april 2014. Den er primært beregnet til alternative programmer.

Eksterne henvisninger 
 Officiel hjemmeside 
 Information på engelsk 

Tv-stationer
Tv i Japan
MX
Etableret i 1993
Coriolis

Coriolis har flere betydninger:

 Gaspard-Gustave Coriolis
 Coriolis (månekrater)
 Corioliseffekten
Montepulciano

Montepulciano er en by og comune i provinsen Siena i regionen Toscana, Italien. Den har  indbyggere. Den ligger på en 605 m høj kalkstensbakke omkring 13 km øst for Pienza, og 70 km sydøst for Siena, 124 sydøst for Firenze og 186 km nord for Rom. Byen har mange velbevarede middelalder- og renæssancebygninger

Montepulciano er en stor producent af mad og drikkevarer. Den er kendt for sit svinekød, ost, "pici" pasta, linser og honning. Mange kendere og vinentusiaster betragter områdets Vino Nobile, som ikke skal forveksles med den sammensatte vin fermstillet af
montepulcianodruer, blandt Italiens bedste.

Referencer 

Byer i Toscana
Siena (provins)
Usk Castle

Usk Castle (walisisk: Castell Brynbuga) er en borg i byen Usk i det centrale Monmouthshire i det sydøstlige Wales i Storbritannien. Den blev sandsynligvis etableret omkring 1120, hvor nomannerne også opførte Monmouth Castle og Abergavenny Castle i området. Tidligere havde romerne haft et fort på stedet. Under Glyndwroprøret mellem 1400 og 1405 blev byen og borgen angrebet af Owain Glyndwr i 1402. Slaget ved Pwll Melyn blev udkæmpet tæt ved, og regionen blev først stabiliseret efter en indsats fra den lokale waliser Davy Gam, der var allieret med Henrik 4. og Henrik 5., der var født i Monmouth.

Det er en listed building af første grad siden 16. februar 1953.  Inden for borgens område står Castle House, der ligeledes er et listed building af første grad. Den inkorporerer dele af portbygningen.

Se også 
Borge og slotte i Storbritannien og Irland
Borge og slotte i Wales

Referencer

Eksterne henvisninger 

Castle Wales info on Usk plus photos
Usk castle official website
Bibliography of sources related to Usk Castle

Slotte i Wales
Borgruiner i Wales
Klagetavlen til Ea-nasir

Klagetavlen til Ea-nasir er en lertavle fra Ur, som nu tilhører British Museum. På tavlen er der skrevet et klagebrev til en handelsmand ved navn Ea-nasir fra en kunde ved navn Nanni. Den betragtes som den ældste kendte nedskrevne klage.

Ea-nasir rejste til den persiske bugt for at købe kobber og sælge det i Mesopotamien. Det fremgår af klagetavlen, at han havde aftalt at sælge kobberbarrer til Nanni. Nanni sendte sin tjener med penge for at fuldføre handelen med Ea-nasir. Kobberet var af lav kvalitet og ikke acceptabelt. På grund af dette, skrev Nanni et brev på en lertavle med kileskrift til Ea-nasir. På tavlen klager Nanni til Ea-nasir over at kobberet var af den forkerte kvalitet, og at der også var problemer med en anden leverance. Han beklagede også, at hans tjener vist nok var blevet behandlet uhøfligt. Endelig skrev han at han ikke accepterede kobberet selv om han allerede havde havde betalt for det.

Tavlen blev skrevet omkring 1750 f.Kr., og British Museum erhvervede den i 1953 .

Referencer

Eksterne links 

 Billeder af tavlen fra alle sider

Litteraturhistorie
Mesopotamien
Genstande på British Museum
Kjøpmannsgata (Trondheim)

Kjøpmannsgata er en gade i Trondheim, Norge, der ligger mellem midtbyen og Trondheim Brygge, der ligger langs Nidelven. Den blev anlagt efter den store bybrand i 1681. Her erstattede den den middelalderlige hovedgade Kaupmannastræte, som havde overlevet i form af smalle Krambodgaden, og som forsat eksisterer i mindre sektioner. Johan Caspar de Cicignons byplan fra 1681 var Kjøpmannsgata en af tre 50 alen brede hovedakser i byen. I 1700- og 1800-tallet gik den også under navnet Søgaden. Den er blevet beskrevet i Nini Roll Ankers roman Huset i Søgaten.

Gaden ligger i to plan, adskilt af en bred, skrånende midterrabat. I midterabatten blev der plantet træer som også skulle tjene som gnistfang. Dette blev gjort for at forhindre at de økonomisk vigtige brygge-bygninger i at brænde, hvis der igen skulle opstå en brand i byen. Dette har ved flere lejligheder virket efter hensigten, i både 1708 og 1841. Bygninger er alligevel blevet hærget af brande flere gange. Ved inførsel af murtvang i 1845 blev bryggens bygninger undtaget.

Mellem Kjøpmannsgata og elven finde byens ældste havneområde bestående af en række havnbygninger og -boder. De er opført med gavlen mod elven, og på begge gavle findes krananordninger, så varer kan hejses op til lagerrum fra både elv- og gadesiden.

Frem til bryggen nord for byen langs Fjordgata blev opført på 1700-tallet var bryggen byens eneste havn langs Nidelven.

I 1930'erne fremlagde byarkitekten Sverre Pedersen et forslag om at sanere bryggen i Kjøpmannsgata. Et af forslagene var at erstatte det med funktionalistiske bygninger.

Veje i Trondheim
Munkeby kloster

Munkeby kloster var et cistercienserkloster i Frol, Norge. Stedet ligger mellem Levanger og Okkenhaug i Levanger kommune.
Klosteret blev sandsunglivis grundlagt cistercienserne i lighed med Hovedøya kloster i Oslo og Lyse kloster i Bergen, af af engelske munker i sidste halvdel af 1100-tallet og taget i brug før 1180. Det blev sandsynligvis nedlagt allerede i 1200-tallet, eller aktiviteten har vært reduceret i forbindelse med opføringen af klosteret på Tautra. Tautra kloster blev indviet i marts 1207.

I et brev dateret 23. december 1475 sendte den romerske pave Sixtus 4. et brev til abbed Stephanus de Trugge i Nidaros. Brevet var et svar på en anmodning fra Stephanus om at få midler til at genrejse klostret. Det blev imidlertid aldrig nogen vedvarende drift efter dette.

De synlige ruiner omfatter i dag kun kirkebygningen. De indvendige mål på kirkeruinen er ca. 30 x 7 meter, mens kapelarmene er ca. 23 meter brede. Kirkebygningen tjente som sognekirke frem til 1589. I lighed med en række andre klostre og historiske bygninger blev også Okkenhaug benyttet som stenbrud til lokale byggeprojekter.

Ruinerne har vært i Fortidsminneforeningens eje siden 1967. Det blev i 2000 udført en arkæologisk prøveudgraving på stedet uden særlige spor efter kulturminder.

Fortidsminneforeningen gav i 2008 Inger Alstad en hædersnål for sin mangeårige indsats som tilsynshaver og guide på Munkeby. Ruinerne er tilgængelig for publikum hele året. Det går også en ny kultursti ned langs elven fra klosteret.

Referencer

Eksterne henvisninger 

 

Klostre i Norge
Ruiner i Norge
Olavsklostret i Tønsberg

Olavsklosteret i Tønsberg var et kloster som blev grundlagt i slutningen af 1100-tallet i Tønsberg. Det var viet til St. Olav (Olav den hellige) og tilhørte premonstratenserne, der oprindeligt en fransk klosterorden.

Olavslosteret i Tønsberg blev grundlagt i året 1191, eller kort tid før. Klostret hørte til byens mægtigste institutioner i middelalderen. I 1532, fire år før reformationen blev indført, blev klostret kongens eje, og kong Frederik 1. gav det til den dansk-norske adelsmand Erik Ugerup (1500–1571). En bybrand ødelagde klostrets bygninger i 1536. Klostrets store jordegods blev senere kernen i den adelige ejendom Jarlsberg Hovedgård.

Eksterne henvisninger 
 

Klostre i Norge
Ruiner i Norge
Drake's

Drake's er en britisk producent af herretøj, der blev grundlagt i 1977 af Michael Drake. Fabrikken ligger i East London og producerer herreskjorter, accessories og de er særlig kendt for slips.

Historie 
Drake’s blev grundlagt i 1977 af Michael Drake. Virksomhedens oprindelige kollektion bestod af halstørklæder til mænd. Drake’s gik videre til at fremstille håndlavede slips og lommetørklæder.

I 2010, da Drake og Michael Hill gik på pension, blev den firmaets hoveddesigner Mark Cho, der også er medgrundlægger af The Armoury i Hong Kong den nye ejer.

Samarbejde 
Drake's har ofte arbejdet sammen med Fred Perry, Adam Dant, Nackymade Glasses, Private white, og Royal College of Arts

Butikker 
Den 20. maj 2011 åbnede Drake's en forretning på Clifford Street i London. Gaden er egentlig kendt for kunst- og antikvitetsforretninger og gallerier, og den ligger mellem Savile Row og Bond Street. Interiøret består af lænestole med Harris Tweed, og trægulve og kabinetter fra Natural History Museum.

I april 2013 flyttede virksomheden sin produktion af slips til Haberdasher Street i London.

I juli 2013 erhvervede Drake's skjortefabrikanten Rayner and Sturges i Chard, Somerset.

Hæder 
Drake's har vundet adskillige priser, heriblandt Queen's Award for Export and the UK Fashion Export Gold Award.

Referencer

Eksterne henvisninger 
 Drake's 

Beklædningsvirksomheder fra Storbritannien
Tøjmærker
Etableret i 1977
Virksomheder i London
Warriors of the World

Warriors of the World er den niende album af heavy metalbandet Manowar. Det blev udgivet den 4. juni 2002. Sangen Nessun Dorma blev dedikeret til Adams' mor, der var død tidligere samme år. Blandt albummets numre er hyldester til Wagner, Pavarotti og Elvis Presley. Albummet toppede som nummer to på den tyske albumhitliste.

Der blev udgivet en musikvideo til nummeret "Warriors of the World United", der blev filmet i 2002.

Track listing 
Alle sange er skrevet af Joey DeMaio, bortset fra hvor andet er noteret.

Personnel 
 Eric Adams – vokal
 Karl Logan – guitar, keyboards
 Joey DeMaio – basguitar, keyboard
 Scott Columbus – trommer

Yderligere personel 
 Ken Kelly - cover

Referencer

Eksterne henvisninger 
 Lyrics at darklyrics.com
 Official artist website

Manowar-album
Album fra 2002
J. Barbour and Sons

J. Barbour & Sons Ltd. er en engelsk producent af luksusvarer, der blev grundlagt af John Barbour i 1894. Virksomheden designer, producerer og markedsfører vandtæt overtøj, ready-to-wear, lædervarer, sko og accessories til mænd, kvinder og børn under mærket Barbour. Virksomheden blev grundlagt i South Shields i England. Som importør af oilskin er J. Barbour and Sons Ltd. kendt for voksede bomuldsjakker, der  er blevet almindeligt fritidstøj. Jakkerne er blevet så kendte, at nogle omtaler jakker i vokset bomuld som en "Barbour jacket" uanset producent.

J. Barbour and Sons Ltd. er kongelig hofleverandør af "vandtæt beklædning" til dronning Elizabeth 2. siden 1974 , prins Philip siden 1982 og prins Charles siden 1987.

Siden 2004 har lord James Percy været ambassadør for virksomheden, og han har været involveret i design og markedsføring af Barbours jagtbeklæding. Siden juli 2016 har den skotske skuespiller Sam Heughan været Barbours primære internationale ambassadrør.

Referencer

Eksterne henvisninger 

Outdoor and Country

Beklædningsvirksomheder fra Storbritannien
Tøjmærker
Kongelige hofleverandører
Etableret i 1894
Moleskin

Moleskin er en kraftig type bomuldstekstil, der er vævet og klippet til at skabe en kort, blød overflade på den ene side. I tekstur og udseende ligner moleskin vaskeskind, men den er mindre plysch end velour. Ordet bruges også om beklædning, der er fremstillet af denne type tekstil, samt for klæbende stykker af stof af moleskin, der bruges for at modvirke vabler. Beklædning af moleskin er kendt for at være blød og slidstærk. Visse varianter af moleskin er vævet så tæt, at de er vindtætte.

Navnet, moleskin, kommer fra det engelsk ord mole, der betyder muldvarp, fordi stoffets bløde overflade kan minde om et muldvarpeskind.

Stoffet har oprindeligt været brugt meget til arbejdstøj, fordi det er slidstærkt, men det bruges i dag til mere almindeligt tøj af æstetiske årsager.

Referencer 

Vævede tekstiler
House of Worth

House of Worth var et fransk modehus, der producerede luksusvarer. Det var specialiseret i haute couture, ready-to-wear og parfume. Historisk var modehuset grundlag ti 1858 af designeren Charles Frederick Worth. Det fortsatte med at fungere under arvinger frem til 1952 indtil det blev nedlagt i 1956. I 1999 blev House of Worth genoplivet.

Galleri

Referencer

Eksterne henvisninger 

 Online exhibition of gowns by Worth from 1860 to 1952-3 at the Museum of the City of New York.
 Worth dress, ca. 1905, in the Staten Island Historical Society Online Collections Database
 - Mid-1920s advertising booklet promoting Worth's role in 19th and early 20th century fashion.

Beklædningsvirksomheder fra Frankrig
Tøjmærker
Etableret i 1858